Nazione senza Statu

E Nazione senza Statu sò cumunità umane chì, benchì pussidendu e caratteristiche culturale o identitarie assuciate di solitu à una nazione, ùn disponenu micca d'un Statu propiu. Assai à spessu, ùn sò micca ricunnusciute officialmente cum'è cumunità differente. 'Ss'articulu pruvene in parte da l'articulu currispundente di a wikipedia in francese. E nazione senza Statu sò dunque cumprese in Stati induve a nazione chì dumineghja hè differente, o ancu sparte trà parechji Stati.

 Definizione 
U ricunniscimentu officiale di e nazione senza Statu hè assai varievule. In parechji stati, omu parla à palesu di nazione o di naziunalità, è in qualchì casu, quelle anu ottenute strutture amministrative o di guvernu propiu. In altri casi, a diversità naziunale ùn hè micca accittata, è u Statu cerca tandu à impone l'uniformità naziunale.

A definizione d'una nazione senza Statu pò esse sugettiva. Da una parte, campanu à spessu inseme annantu à listessu territoriu e persone incù sintimenti naziunali assai differenti. Da un'altra parte, diterminà u territoriu esattu d'una nazione pò avvirà si in certi casi difficiule. In generale, e nazione senza Statu sò caratterizate, almenu, da unu di i quattru siguenti criterii:
 Prisenza di tratti culturali o linguistichi belli definiti è differenti di quelli di a maiò parte in u restu di u Statu.
 Ricunniscimentu officiale da u Statu cum'è cumunità naziunale, naziunalità o simile.
 Periudu storicu d'indipendenza prima d'una annessione
 Prisenza d'un muvimentu culturale o puliticu chì ne rivendicheghja l'esistenza.

 Articuli cunnessi 
 Cartula europea di e lingue minuritarie o regiunale
 Drittu di autodeterminazione
 Statu
 Guvernu in esiliu
 Muvimentu regiunale d'autodeterminazione
 Naziunalismu
 Organisazione di e Nazione è di i Populi Non Ripprisintati (UNPO)
 Persona apolide
 Suvranità
 Sucità senza Statu
 Territorii cuntistati

 Note 

 Ligami esterni 
 UNPO Organisazione di e Nazione è di i Populi Non Ripprisintati (in inglese).
 MónDivers Ghjurnale numericu annantu à e nazione senza Statu, i dritti di l'omu, e minuranze è cunflitti (in catalanu)
 Carta di e nazione senza Statu d'Europa annantu à eurominority.org

Categoria:Naziunalismu
Categoria:Cuncettu di scenza pulitica
Categoria:Indipendentismu
Categoria:Minuranza
Categoria:Geugrafia pulitica
Categoria:Rigiunalismu è naziunalismu